З вясны да восені красуюць кветкі на падворку ля дома 85-гадовай Ліліі Уладзіміраўны Лапіцкай. Сталую маці даглядае дачка Людміла, на ёй і большасць клопатаў па гаспадарцы. На адным з дамоў заўважаем драўляную зорку, чырвоная фарба на якой выцвіла ад сонца і часу. Тут жыў ветэран Вялікай Айчыннай вайны Аркадзь Дрыла, чый зямны шлях скончыўся ў дзевяноста год. Яго сын Дзмітрый застаўся ў бацькоўскім доме. Пражывае ў гэтай вёсцы родная сястра загінуўшага ў Афганістане Сяргея Шляпава — Таццяна Мікалаеўна. Яна загадвае фермай у гаспадарцы.